Hoë geskors oor Gupta-fiasko | Maroela Media
Die departement van internasionale betrekkinge en samewerking het Donderdagoggend aangekondig dat hy ŉ senior amptenaar geskors het na afloop van ŉ voorlopige ondersoek oor die Gupta-fiasko.
Clayson Monyela, woordvoerder van die departement, sê ambassadeur Bruce Koloane, hoof van staatsprotokol, is geskors na afloop van ŉ voorlopige ondersoek oor die Gupta-familie se huweliksgaste wat by die Waterkloof-lugmagbasis in Pretoria geland het om ŉ troue by Sun City by te woon. Monyela sê hulle stel ondersoek in na die omstandighede waaronder die Guptas en hul gaste toestemming gekry het om by die lughawe te land. “Geen uitvoerende gesag is deur die departement of presidensie verleen vir die burgerlike vliegtuig om by Waterkloof-lugmagbasis te land nie. Dit is egter duidelik dat die vliegtuig wel toegelaat is om daar te land en dat daar toestemming van regeringsbeamptes verkry is en dus die skorsing van Koloane.” Monyela sê daar sal opgetree word teen diegene wat daaraan skuldig bevind word dat hulle beleide, reëls en wette verontagsaam het. EWN berig intussen dat die passasiersvliegtuig van Waterkloof-lugmagbasis verwyder moet word en dat die Guptas en hulle gaste nie weer van daar af sal kan vertrek nie.
Die Gupta-familie hou intussen vol dat hulle die nodige toestemming gekry het om die vliegtuig by die Waterkloof-lugmagbasis te land. Die weermag het ook vroeër ontken dat hy toestemming verleen het vir die vliegtuig om op die lugmagbasis te land.
Man sterf ná brand 80 huise verwoes
Seuns verdrink in getypoel
Let wel, daar is ‘n verskil tussen afdank en skors. n Persoon wat geskors is nog nie sy werk kwyt nie.